เรื่องร้องเรียน (ไม่ระบุ) วันที่ 2022-06-18 07:47:40 — แขวงลุมพินี เขตปทุมวัน กรุงเทพมหานคร
สวัสดีค่ะ ก่อนอื่นต้องขออนุญาตแนะนำตัวก่อนค่า 

ฝ้ายเป็น Organizer ของกลุ่ม Bangkok Cultural Exchange Meetup นะคะ  (https://www.meetup.com/Bangkok-Cultural-Exchange-Meetup/) ก่อตั้งขึ้นเมื่อปี 2015 ปัจจุบันมีสมาชิกจากทั่วโลกประมาณ 17,000 คนค่ะ

กลุ่มนี้มีวัตถุประสงค์เพื่อพูดคุยแลกเปลี่ยนภาษาและวัฒนธรรม โดยจะมีการสอนภาษาไทยให้กับชาวต่างชาติที่อาศัยอยู่ในประเทศไทย ทั้งที่เป็น Expats นักท่องเที่ยว เกษียณอายุ เป็นต้น 
สลับกับชาวต่างชาติจะสอนภาษาของตนเองให้กับชาวไทยที่ต้องการฝึกภาษาต่างประเทศ ซึ่งกิจกรรมดังกล่าวเป็นกิจกรรมที่จัดขึ้นฟรี ไม่มีค่าใช้จ่ายใดๆ แอบแฝงทั้งสิ้น 

ในช่วงก่อนที่จะมีสถานการณ์โควิด-19 ทางกลุ่มมีการจัดกิจกรรมที่สวนลุมพินี ทุกวันอาทิตย์ เวลา 16.00-18.00 น. นั่งบริเวณซุ้มที่นั่งริมน้ำ ใกล้ประตูทางออก MRT สีลม โดยมีผู้เข้าร่วมกิจกรรมประมาณ 20-30 คนต่อสัปดาห์ค่ะ 

และเมื่อสถานการณ์โควิด-19 ในปัจจุบันมีแนวโน้มดีขึ้น ทางกลุ่มจึงตัดสินใจกลับมาเปิดกิจกรรมวันอาทิตย์อีกครั้ง แต่ทางสวนลุมพินีแจ้งว่า ปัจจุบันกำลังมีการปรับปรุงพื้นที่สวน ทำให้ไม่สามารถจัดกิจกรรม ณ สถานที่เดิมได้ค่ะ อีกทั้งเมื่อก่อนยังชอบมีรปภ. มาไล่ค่ะ บอกว่าจะมานั่งต้องขออนุญาต พอขอไปก็ไม่อนุมัติค่ะ (แต่เห็นมีจัดกิจกรรมดนตรีในสวนได้นะคะ แอบงงค่ะ)

ทั้งนี้ กลุ่ม Bangkok Cultural Exchange Meetup จึงใคร่ขอความอนุเคราะห์ในการใช้สถานที่ของสวนลุมพินี หรือสวนสาธารณะที่ใกล้เคียงอื่นๆ ที่มีเก้าอี้ม้านั่งสำหรับผู้เข้าร่วมกิจกรรมค่ะ โดยจะจัดกิจกรรมทุกวันอาทิตย์ เวลา 16.00-18.00 น. มีผู้เข้าร่วมกิจกรรมจำนวน 20-30 คน และทางกลุ่มมีความยินดีเป็นอย่างยิ่ง ที่ประชาชนทั่วไปจะมาเข้าร่วมกิจกรรมด้วยค่ะ

หากท่านต้องการสอบถามข้อมูลเพิ่มเติมเพื่อประกอบการพิจารณา สามารถติดต่อฝ้ายได้ที่หมายเลขโทรศัพท์ 086-566-0561 หรืออีเมล์ fai.puntida@gmail.com นะคะ ขอบคุณมากค่ะ